Parengta pagal Kauno rajono savivaldybės administracijos Nuolatinės viešųjų pirkimų komisijos 2024-01-30 protokolą Nr. 3.

**Teikiama CVP IS susirašinėjimo priemonėmis**

Kauno rajono savivaldybės administracijos sudaryta Nuolatinė viešųjų pirkimų komisija (toliau – Komisija) atlikdama kitos paskirties inžinerinio statinio (nuotekų valykla) Žiglos g. 91, Viršužiglio k., Taurakiemio sen., Kauno r. rekonstravimo rangos darbų su darbo projekto parengimu pirkimą supaprastinto atviro konkurso (toliau – Konkursas/Pirkimas) procedūras, 2024-01-30 posėdyje, išnagrinėjo Centrinės viešųjų pirkimų informacinės sistemos (CVP IS ) priemonėmis gautus tiekėjo paklausimus ir pateikia atsakymus:

**Tiekėjo klausimas.** Kadangi pirkimas yra statybos darbams, prašome pateikti statybą leidžiantį dokumentą.

**Komisijos atsakymas.** Pateikimas leidimas rekonstruoti statinį (- ius), dokumento registracijos data ir numeris2023-11-28 Nr. LRS-24-231128-00097.

**Tiekėjo klausimas.** Koks yra pirkimo biudžetas?

**Komisijos atsakymas.** Viešųjų pirkimų įstatymas neįpareigoja perkančiosios organizacijos tiekėjams atskleisti pirkimui skirtos lėšų sumos. Kiekvienu atveju perkančioji organizacija pati sprendžia, ar atskleisti pirkimui skirtų lėšų suma, ar ne (Viešųjų pirkimų įstatymo 35 straipsnyje yra aiškiai nustatyta, kokius duomenis perkančioji organizacija turi nurodyti pirkimo dokumentuose). Šiuo atveju perkančioji organizacija priėmė sprendimą neatskleisti Pirkimui skirtų lėšų sumos.

**Tiekėjo klausimas.** Prašome paaiškinti konkurso sąlygų 11.10 p. pateiktos 2 lentelės 2 eilutės reikalavimą specialiųjų statybos darbų vadovui: ,,b) tiekėjas turi pasiūlyti bent 1 (vieną) atestuotą specialistą, kuriam suteikta teisė eiti neypatingojo statinio specialiųjų statybos darbų vadovo pareigas, turintį teisę vadovauti darbams kitos paskirties inžineriniuose statiniuose, objektų srityje: nuotekų valymo įrenginių statyba“. Pateiktas reikalavimas turėti teisę vadovauti spacialiesiems statybos darbams nuotekų valymo įrenginių statyboje, bet nenurodyta kokios srities turi būti specialistas. Prašome patikslinti šį reikalavimą nurodant konkrečią darbų sritį, kad visi tiekėjai vienodomis teisėmis galėtų pateikti pasiūlymus.

**Komisijos atsakymas.** Patikslinamas Pirkimo sąlygų 11.10 punkto 2 lentelės „*Tiekėjo kvalifikacijos reikalavimai“* 2 eilutėje nustatytas reikalavimas specialiųjų statybos darbų vadovui:

,,b) *tiekėjas turi pasiūlyti bent 1 (vieną) atestuotą specialistą, kuriam suteikta teisė eiti* ***neypatingojo statinio specialiųjų statybos darbų vadovo pareigas,*** *turintį teisę vadovauti darbams kitos paskirties inžineriniuose statiniuose, darbų srityje: vandentiekio ir nuotekų šalinimas.“*

|  |  |  |  |  |
| --- | --- | --- | --- | --- |
| Tiekėjams  *Siunčiama CVP IS elektroninėmis priemonėmis* |  |  | 2024-02-08 |  |

Kauno rajono savivaldybės administracijos sudaryta Nuolatinė viešųjų pirkimų komisija (toliau – Komisija) atlikdama kitos paskirties inžinerinio statinio (nuotekų valykla) Žiglos g. 91, Viršužiglio k., Taurakiemio sen., Kauno r. rekonstravimo rangos darbų su darbo projekto parengimu pirkimą supaprastinto atviro konkurso (toliau – Konkursas/Pirkimas) procedūras, 2024-02-08 posėdyje, išnagrinėjo Centrinės viešųjų pirkimų informacinės sistemos (CVP IS ) priemonėmis gautus tiekėjo paklausimus ir pateikia atsakymus (klausimų kalba neredaguota):

1. **Tiekėjo klausimas.** Prašome patikslinti ar projektui buvo atlikta nuotekų valymo technologinės dalies projekto specialioji ekspertizė? Ar atlikta projekto, ir jeigu taip, kurių konkrečiai projekto dalių, bendroji ekspertizė?

**Atsakymas:**Technologinės dalies specialioji ekspertizė nebuvo atlikta. Projekto ekspertizė atlikta šioms projekto dalims: Bendroji, Sklypo planas, Konstrukcijų, Nuotekų šalinimo, technologijos (Nuotekų valymo), Elektrotechnikos, procesų valdymo ir automatizacijos, Pasirengimo statybai ir statybos darbų organizavimo, Statybos skaičiuojamosios kainos nustatymo.

1. **Tiekėjo klausimas.** Techniniame darbo projekte numatyti nepertraukiamojo srauto tipo technologijos valymo įrenginiai. Prašome paaiškinti ar vadovaujantis VPĮ 37 str. 3 d. ir 5 d. bei pirkimo sąlygų 2.7 p. gali tiekėjas nuotekų valymui siūlyti lygiavertes technologijas ir lygiaverčius įrenginius nurodytiems valymo įrenginiams, pavyzdžiui SBR (periodinio veikimo tipo) įrenginius?

**Atsakymas:**Prieš pradedant projektavimo darbus Perkančioji organizacija, projektuotojai bei įmonė kuri toliau eksploatuos valymo įrenginius, vertino keletą buitinių nuotekų valymo technologijų, tame tarpe ir SBR technologiją. Tačiau atsižvelgiant į eksploatuojančios įmonės patirtį, į šiuo metu Lietuvoje esamų tokios technologijos platintojų ir gamintojų kiekį bei kitus techninius dalykus buvo pasirinkta projekte numatyta technologija. Šiame projekte SBR technologijos taikymas negalimas. Pakartotinai pabrėžiame, kad šiuo metu Lietuvoje yra daug tokios technologijos platintojų ir gamintojų, todėl nebus ribojama konkurencija bei bus užtikrinamas konkurso dalyvių lygiateisiškumas.

1. **Tiekėjo klausimas.** Pirkimo dokumentų 2.7. p nurodytą:

<… Techniniame darbo projekte, jo specifikacijose…>. Prašom paaiškinti ar turėta omenyje techniniame projekte*?*

**Atsakymas:**Pirkimo sąlygų 2.7. punktas turi būti skaitomas taip: „Techninėje specifikacijoje (Techniniame projekte, jo specifikacijose, aiškinamuosiuose raštuose, brėžiniuose, darbų kiekių žiniaraščiuose ir kt.) <...>“.

1. **Tiekėjo klausimas.** Prašome nurodyti ar dabar esamuose valymo įrenginiuose užteks esamo elektros galingumo naujai pastatytiems valymo įrenginiams? Jeigu neužteks, kas bus atsakingas už esamos elektros galingumo padidinimą? bei kokių veiksmų reikės imtis norint padidinti elektros galingumą?

**Atsakymas:** Elektros instaliuotas galingumas yra 40 kw. Tiek pat ir leidžiama naudoti galia. Elektros skaitiklis įrengtas transformatorinės pastato viduje, kuri yra šalia NVĮ. Elektros apskaitos taško Nr. 71217768. Leidžiamos naudoti galios užteks.

1. **Tiekėjo klausimas.** Prašome patvirtinti, kad Rangovui atlikus visus darbus bei sumontavus visą reikiamą technologinę įrangą pagal pateiktą techninį projektą, perkančioji organizacija prisiima atsakomybę už suprojektuotos technologijos pagrįstumą, techninių parametrų parinkimą/atitikimą reikalaujamiems išvalymo rodikliams pasiekti.

**Atsakymas:** Rangovas rengdamas darbo projektą privalo vadovautis techninio projekto sprendiniais. Pastačius, paleidus ir suderinus nuotekų valyklą, turi būti pasiekiami išvalymo rodikliai. Kai Rangovas atliks šiuos darbus ir pasieks išvalymo rodiklius, tik tuomet perkančioji organizacija prisiims atsakomybę.

1. **Tiekėjo klausimas**. Pirkimo dokumentuose nurodyta, kad nuotekų valymo įrenginių talpos pagamintos iš polipropileno. Prašome atsakyti, ar vadovaujantis VPĮ 37 str. 3 d. ir 5 d. bei pirkimo sąlygų 2.7 p. galima nuotekų valymo įrenginių rezervuarus gaminti iš kitos medžiagos, kuri užtikrins visas reikiamas technines savybes, bei bus užtikrinti visi reikiami tūriai bei kiti techniniai parametrai.

**Atsakymas:** Taip, galima. Tačiau pabrėžiame, kad visos valymo įrenginiuose esamos kameros/zonos turi tūrėti reikiamą priėjimą prie jų, o atsižvelgiant į eksploatavimo patirtį, antriniai nusodintuvai turi tūrėti nukeliamus/atverčiamus ar kito tipo dangčius, užtikrinančius priėjimą prie antrinių nusodintuvų visu paviršiaus plotu.

1. **Tiekėjo klausimas**. Prašome paaiškinti ir patvirtinti, ar bus papildomai apmokėta už papildomus darbų kiekius, jeigu darbų kiekis bus didesnis už nurodytą (su pirkimo dokumentais pateiktuose žiniaraščiuose, darbo projekte, arba apskritai nebus nurodyti žiniaraščiuose, techniniame projekte.

**Atsakymas:**Papildomų darbų įsigijimas detaliai aprašytas prie pirkimo sąlygų pateiktame pirkimo sutarties projekte. Pažymėtina, kad Sutarties sąlygų keitimas gali būti atliekamas Viešųjų pirkimų įstatymo 89 straipsnyje nustatytais atvejais.

1. **Tiekėjo klausimas**. Projekte nuotekų šalinimo, technologijos (nuotekų valymo) dalyje ir Darbų kiekių žiniaraštyje yra numatytas drenažo įrengimas, tačiau nėra pateiktas drenažo išilginis pjūvis. Prašome perkančiosios organizacijos patikslinti pirkimo dokumentus pateikiant drenažo išilginį profilį, kuriame galima būtų matyti gyliai bei nuolydžiai.

**Atsakymas:** pridedama.

1. **Tiekėjo klausimas.** Projekte nuotekų šalinimo, technologijos (nuotekų valymo) dalyje ir Darbų kiekių žiniaraštyje yra numatytas pralaidos įrengimas, tačiau nėra pateiktas pralaidos išilginis pjūvis. Prašome perkančiosios organizacijos patikslinti pirkimo dokumentus pateikiant pralaidos išilginį profilį, kuriame galima būtų matyti gyliai bei nuolydžiai.

**Atsakymas:** Vamzdžio dugno altitudė ~86,50 m. Tiksli vamzdžio dugno altitudė, turi būti patikslinta darbo projekto metu. Pralaidos nuolydis yra Šiaurės-Rytų kryptimi, min.0,2 proc.

1. **Tiekėjo klausimas.** Projekte yra numatytas laiptų įrengimas – 3 vnt., kuris nėra įtrauktas į Darbų kiekių žiniaraštį. Prašome perkančiosios organizacijos Darbų kiekių žiniaraštį.

**Atsakymas:** Prašome šių laiptų įrengimą įsivertinti pateiktame medžiagų žiniaraštyje Nr.2, pozicija 2 sklypo sutvarkymas, 8 eilutė.

1. **Tiekėjo klausimas.** Projekte nuotekų šalinimo, technologijos (nuotekų valymo) dalies technologinės schemos brėžinyje (KIMA-23/02-XX-TP-NŠ,TN.B-21) yra nurodytos dvi avarinio apvedimo linijos. Viena iš akumuliacinės talpos į debito matavimo šulinį FT1. Kita iš parengtinio valymo įrenginio į debito matavimo šulinį (FT1). Projekte nuotekų šalinimo, technologijos (nuotekų valymo) dalies darbų kiekių sąnaudų žiniaraštyje yra nurodyta „Laikino apvedimo linija – 1 kompl.“ Projekte nuotekų šalinimo, technologijos (nuotekų valymo) dalies sklypo plano brėžiniuose yra numatytas žymėjimas „Apvedimo linija“, kuris nesutampa nei su kiekių sąnaudų žiniaraščiu, nei su brėžiniais. Prašome patikslinti ar laikino apvedimo linija ir avarinio apvedimo linija yra ta pati linija (-jos) ir prašome patikslinti jų pajungimus.

**Atsakymas:** avarinė apvedimo linija –F4- ir laikina apvedimo linija nėra tas pats. –F4- linija (apvedimo linija) reikalinga tinkamai valyklos eksploatacijai. Laikina apvedimo linija žiniaraščiuose numatyta perjungimam, t.y. prisijungiant prie esamų veikiančių tinklų.

1. **Tiekėjo klausimas.** Projekto elektrotechnikos ir automatizavimo dalies sąnaudų kiekių žiniaraštyje nurodytas automatinis jungiklis 3C10A – 1 vnt. Tuo tarpu skydo shemoje automatinių jungiklių 3C10A skaičius 3 vnt. Pirkimo žiniaraštyje nurodytas elektros ir automatikos skydas 1 kompl. Prašome patikslinti automatikos jungiklių 3C10A vienetų skaičių.

**Atsakymas:**3 vnt.

1. **Tiekėjo klausimas.** Projekto elektrotechnikos ir automatizavimo dalies sąnaudų kiekių žiniaraštyje nurodytas automatinis jungiklis 1C06A – 9 vnt. Tuo tarpu skydo shemoje vienfazių automatinių jungiklių 12 vnt. Prašome patikslinti vienos fazes automatikos jungiklių vienetų skaičių.

**Atsakymas:** 11 vnt.

1. **Tiekėjo klausimas.** Projekto elektrotechnikos ir automatizavimo dalies sąnaudų kiekių žiniaraštyje nurodyti automatikos jungikliai variklio apsaugai – 6 vnt. Prašome patikslinti jų pajungimą skydo schemoje.

**Atsakymas:** automatikos jungikliai bus pajungiami atsižvelgiant į Jūsų pasirinkto gamintojo montavimo instrukciją bei kitus techninius nurodymus.

1. **Tiekėjo klausimas**. Projekto elektrotechnikos ir automatizavimo dalies sąnaudų kiekių žiniaraštyje fazių sekos ir įtampos rėlė – vnt (nėra nurodytas vienetų skaičius). Prašome patikslinti vienetų skaičių.

**Atsakymas:** 1 vnt.

1. **Tiekėjo klausimas.** Projekto elektrotechnikos ir automatizavimo dalies sąnaudų kiekių žiniaraštyje nurodytas kabelių paklojimo kiekis – 800 m. Skydo schemoje nurodytas tinkle ilgis 390 m. Elektros įrenginių ir įrangos tinklų plane brėžinyje (KIMA-23/02-XX-E,PVA.B.3) nėra nurodyti klojamų tinkle ilgiai (išskyrus Cu 5x10 mm2 L-45m). Prašome patikslinti projekto darbų kiekių sąnaudų žiniaraštį.

**Atsakymas:** 635 m, plius kabelio rezervas, kabelio galai-atliekos.

1. **Tiekėjo klausimas**. Projekto elektrotechnikos ir automatizavimo dalies sąnaudų kiekių žiniaraštyje nurodytas kabelių paklojimo kiekis – 800 m. Skydo schemoje nurodytas tinkle ilgis 390 m. Elektros įrenginių ir įrangos tinklų plane brėžinyje (KIMA-23/02-XX-E,PVA.B.3) nėra nurodyti klojamų tinkle ilgiai (išskyrus Cu 5x10 mm2 L-45m). Prašome patikslinti projekto darbų kiekių sąnaudų žiniaraštį.

**Atsakymas:** žiūrėti atsakymą Nr.16.

1. **Tiekėjo klausimas**. Projekto elektrotechnikos ir automatizavimo dalies darbų kiekių sąnaudų žiniaraštyje nurodytas FTP ryšio kabelis – 30 m. Kuris nėra nurodytas brėžiniuose. Prašome patikslinti kiekių sąnaudų žiniaraštį arba brėžinius.

**Atsakymas:** žiūrėtiKIMA-23/02-XX-E, PVA.B1 – funkcinė schema.


1. **Tiekėjo klausimas**. Projekto elektrotechnikos ir automatizavimo dalies kiekių sąnaudų žiniaraštyje nurodytas PVC vamzdelis D16--D25 su laikikliais ir kabelio apsauginis vamzdis PE D50. Tiek EVAS skydo schemoje, tiek ir Elektros įrenginių ir įrangos tinklų plano brėžinyje (KIMA-23/02-XX-E,PVA.B.3) nėra nurodyta kur kabeliai klojami tranšėjoje ir kur montuojami vamzdeliuose.

**Atsakymas***:* vamzdeliai D16-D25 montuojami viduje, PE – lauke.

1. **Tiekėjo klausimas**. Projekto elektrotechnikos ir automatizavimo dalis EVAS skydo schemoje kai kuriose pozicijose yra nurodytas dvigubas kabelis (pvz, Cu4x1,5 + 3x1,5 L=30 m). Prašome patikslinti EVAS skydo schemą ar tai yra tik vieno 3x1,5 mm2 kabelio ilgis, ar abiejų 4x1,5 ir 3x1,5 kabelių ilgis.

**Atsakymas:** tai yra du kabeliai (variklio jėga+kontrolė), jų ilgius reikia sumuoti.

1. **Tiekėjo klausimas.** Projekte nuotekų šalinimo, technologijos (nuotekų valymo) dalies technologinės dalies brėžiniuose (pvz, nuotekų valyklos plane (KIMA-23/02-XX-TP-NŠ,TN.B- 02) nėra sužymėti visi šuliniai (žr. Iškarpą žemiau). Šulinių ir kitų charakteringų taškų koordinačių brėžinyje (KIMA-23/02-XX-TP-NŠ,TN.B- 03) nurodyti šulinių žymėjimai bei koordinatės. Prašome patvirtinti, kad statant šulinius pagal brėžinyje (Nr. KIMA-23/02-XX-TP-NŠ,TN.B- 03) šuliniai bus panašiose vietose kaip yra nurodyta projekto brėžiniuose (pvz, KIMA-23/02-XX-TP-NŠ,TN.B- 02).

****

***Atsakymas:*** Patvirtiname.

1. **Tiekėjo klausimas**. Projekte siūlomoje technologijoje numatytas sustiprintas biologinis fosforo šalinimas. Tam reikalingas pastovus ir geras veikliojo dumblo ir nuotekų kontaktas, todėl anaerobinėje talpoje turi vykti dumblo ir nuotekų maišymas. Projekte anaerobinėje kameroje (AN) nenumatyta nuotekų ir veikliojo dumblo maišymo įranga. Kaip anaerobinėse talpose bus užtikrintas tinkamas nuotekų ir veikliojo dumblo sumaišymas?

**Atsakymas:** Maišymas bus užtikrinamas erliftų pagalba.

1. **Tiekėjo klausimas.** Projekte denitrifikacinėje talpoje geras veikliojo dumblo ir nuotekų maišymas numatytas oru. Tikėtina, kad orapūtė dirbs ne visą laiką (ypač kuomet bus mažas arba iš viso nebus nuotekų pritekėjimo į valymo įrenginius). Taip numatyta ir projekto aiškinamojo rašto 2.9.1 p. „*Valdymas pagal laiką: darbo laikas (val:min) – pauzės laikas (val:min). Pvz.: 00:05 – 00:30 (dirbs 5 min, stovės 30 min).“* Neveikiant orapūtei nevyks dumblo maišymas anoksinėje talpoje, todėl azoto biologinio šalinimo procesas bus neefektyvus. Prašome paaiškinti, kaip projekte užtikrintas tinkamas nuotekų ir veikliojo dumblo kontaktas/sumaišymas anoksinėje talpoje?

**Atsakymas:** Orapūtės darbo laikas ir maišymo efektyvumas turės būti suderintas paleidimo derinimo metu.

1. **Tiekėjo klausimas.** Projekte antrinio nusodintuvo paviršiaus forma stačiakampė. Atitinkamai suprojektuota ir stačiakampė valytų nuotekų surinkimo vamzdynų sistema. Kadangi nuotekų surinkimo vamzdžiai nuo centrinio vamzdžio nutolę skirtingu atstumu, todėl valytų nuotekų surinkimas į šiuos vamzdžius bus netolygus – vienose zonose bus hidraulinis perkrovimas, kitose vietose nuotekų judėjimas bus minimalus arba visai nevyks. Prašome paaiškinti, kokiomis priemonėmis/sprendiniais bus užtikrintas vienodas ir tolygus nuotekų srautas per visus valytų nuotekų surinkimo vamzdžius?

**Atsakymas:** Atsižvelgiant į praktiką, naudojant tokią surinkimo sistemą, problemų dėl tolygaus nuotekų srauto padavimo nebuvo užfiksuota. Jei Rangovas mano, kad sistema suprojektuota neefektyvi, Rangovas rengdamas darbo projektą galės pasirinkti kitos geometrinės formos valytų nuotekų surinkimo sistemą, taip užtikrinant manomą didesnį efektyvumą.

1. **Tiekėjo klausimas**. Projekte priimtas antrinio nusodintuvo dugno plotas yra sąlyginai didelis ir ten numatyti erliftai neužtikrins tinkamos dumblo recirkuliacijos į denoitrifikacinę talpą. Antriniame nusodintuve kaupsis dumblas ir gabalais kils į nusodintuvo paviršių. Prašome patvirtinti, kad nuotekų valymo įrenginius eksploatuojančiai įmonei toks sprendimas yra priimtinas.

**Atsakymas:** Atsižvelgiant į praktiką, naudojant tokią sistemą, problemų dėl tinkamos recirkuliacijos nebuvo užfiksuota. Šis sprendimas eksploatuojančiai įmonei yra priimtinas.

1. **Tiekėjo klausimas.** Projekte koagulianto dozavimo įrangos sumontavimo vieta numatyta įgilintoje plastikinėje talpoje. Nėra patogu ir saugu aptarnauti chemikalų dozavimo įrangą tokioje vietoje. Prašome patvirtinti, kad nuotekų valymo įrenginius eksploatuojančiai įmonei toks sprendimas yra priimtinas.

**Atsakymas:** Atsižvelgiant į praktiką, tokius ar labai panašius sprendinius naudoja nemažai įrangos tiekėjų ar gamintojų Lietuvoje ar kitose šalyse. Šis sprendimas eksploatuojančiai įmonei yra priimtinas.

1. **Tiekėjo klausimas.** Projekte prie orapūčių talpos korpuso numatyta įrengti ašinį ventiliatorių. Pagal projektą jis turėtų būti montuojamas prie pat žemės paviršiaus. Žiemą jis bus užpustytas. Prašome patvirtinti, kad nuotekų valymo įrenginius eksploatuojančiai įmonei toks sprendimas yra priimtinas.

**Atsakymas:** Atsižvelgiant į šiuo metu Lietuvoje įrengtą nemažą kiekį tokių orapūčių talpų, jūsų minimos problemos nebuvo užfiksuotos. Šis sprendimas eksploatuojančiai įmonei yra priimtinas.

1. **Tiekėjo klausimas**. Projekto NŠ dalies techninių specifikacijų 4.4.4. punkte parašyta:

Vamzdinio membraninio difuzoriaus pagrindiniai duomenys:

- Membranos perforuotas plotas – 0,135 m2;

- Temperatūra – +0...800C;

- Optimalus tiekiamo oro debitas – 2...9 Nm³/h;

- Maksimalus tiekiamo oro į difuzorių debitas – 24 Nm3/h.

Ar gali būti įrengiami vamzdiniai membraniniai difuzoriai kurių duomenys:

- Membranos perforuotas plotas – 0,135 m2;

- Temperatūra – +0...800C;

- Optimalus tiekiamo oro debitas – 2...9 Nm³/h;

- Maksimalus tiekiamo oro į difuzorių debitas – 15 Nm3/h.

**Atsakymas:** Taip, gali.

1. **Tiekėjo klausimas.** Projekto NŠ dalies techninių specifikacijų 4.4.9. punkte parašyta: „*Debitomačio tikslumas turi būti ne mažesnis kaip 1,0 % matuojamojo dydžio*“. Suprantame, kad norėta parašyti ne „tikslumas“, bet „matavimų paklaida“ ir „ne mažesnis“, bet „ne didesnis“. Reikalavimas turėtų būti toks: „Debitomačio matavimo paklaida turi būti ne didesnė kaip 1,0 % matuojamojo dydžio“.

Projekte numatyta įrengti valytų nuotekų elektromagnetinį debitomatį DN80. Elektromagnetiniai debitomačiai DN80 matuoja srautą nuo ~2,6 m3/h su 2% matavimo paklaida. Esant mažesniam srautui, matavimų paklaida didėja iki 5%. Kadangi vidutinis projektinis nuotekų debitas yra tik 1,9 m3/h, todėl su projekte numatytu debitomačiu DN80 nepavyks pasiekti projekto NŠ dalies techninių specifikacijų 4.4.9. punkte numatyto debito matavimo tikslumo (paklaida ne daugiau 1%). Prašome patvirtinti, kad konkurso organizatoriams ir nuotekų valymo įrenginius eksploatuojančiai įmonei priimtina, kad nuotekų debito matavimo paklaida bus didesnė nei 1% nuo pratekančio srauto.

**Atsakymas:** Šis sprendimas eksploatuojančiai įmonei yra priimtinas.

1. **Tiekėjo klausimas.** Projekto NŠ dalies techninių specifikacijų 4.4.12. punkte parašyta: „*Taip pat, Rangovas turi užtikrinti, kad maišymo priemonės dirbtų taip, jog neleistų dumblui nusėsti talpose*“. Projekte numatyta, kad bioreaktoriuje denitrifikacinėje talpoje nuotekos ir dumblas bus sumaišomi per stambiaburbulinius aeratorius tiekiant suslėgtą orą. Denitrifikacinėje talpoje technologiškai neturi būti ištirpusio deguonies, todėl nevertinant to, kad numatytas nuotekų ir dumblo sumaišymo metodas nėra efektyvus, oro tiekimas sumaišymui negali būti pastovus, nes denitrifikacinės talpos mišinyje padidėtų ištirpusio deguonies koncentracija. Jei oras į denitrifikacinę talpą bus tiekiamas tik periodiškai, tuomet nebus užtikrintas techninių specifikacijų reikalavimas „*Taip pat, Rangovas turi užtikrinti, kad maišymo priemonės dirbtų taip, jog neleistų dumblui nusėsti talpose*“. Prašome pakoreguoti reikalavimus, kad nebūtų prieštaravimų.

**Atsakymas:** Maišymas stambiaburbuliniais vamzdeliais yra normali praktika, deguonies ištirpimas nuotekose yra ypač žemas, kadangi oro burbuliuko ir nuotekų kontakto laikas yra nykstamai mažas. Dumblo maišymas ir orapūčių darbas, turės būti suderintas paleidimo derinimo metu.

1. **Tiekėjo klausimas.** Projekto NŠ dalies techninių specifikacijų 6.1.6. punkte „Baigiamieji bandymai“ parašyta: „*Rangovas vykdydamas pastatytų nuotekų valyklų paleidimo - derinimo darbus turi užtikrinti, kad bandymų laikotarpiu būtų galima išmatuoti valyklos nuotekų,* ***grąžinamo veikliojo dumblo, perteklinio dumblo debitus****. Jei Rangovas bus numatęs panaudoti technologinį procesą su nitrifikuoto dumblo recirkuliacija, tai tuomet bandymų metus* ***turės būti matuojamas ir grąžinamo nitrifikuoto dumblo debitas****. Vykdant bandymus turės būti nustatomas tiek valandinis (m³/h), tiek visos paros (m³/d) nuotekų ir dumblo debitai*“. Techniniame projekte grąžinamo dumblo linijose, perteklinio dumblo linijose, nitrifikuoto dumblo linijose debitomačiai nesuprojektuoti. Prašome suvienodinti projektinius sprendinius ir techninių specifikacijų reikalavimus.

**Atsakymas:** Patiksliname, grąžinamo dumblo linijose, perteklinio dumblo linijose, nitrifikuoto dumblo linijose debitomačiai nereikalingi.

1. **Tiekėjo klausimas.** Reikalaujame panaikinti Projekto NŠ dalies techninių specifikacijų 6.1.6. punkte „Baigiamieji bandymai“ nelygiateisiškumą:

„*Baigiamieji bandymai apima:*

*<...> “*

* *Maišymo efektyvumą veikliojo dumblo reaktoriuje (****jei veikliojo dumblo reaktoriuje numatomos anaerobinės ir/ar anoksinės zonos aprūpintos mechaninėmis maišyklėmis****)“.*

Jei technologiškai svarbu, kad dumblas ir nuotekos būtų sumaišomos tinkamai, tuomet maišymo efektyvumas turi būti nustatomas, taikant bet kokį sumaišymo metodą. Jei maišymo efektyvumas nėra esminis faktorius, tuomet maišymo efektyvumo atlikimo reikalavimas turi būti panaikintas. Reikalaujame panaikinti nelygiateisiškumą ir suvienodinti techninių specifikacijų reikalavimus.

**Atsakymas:** Sutinkame, TS reikalavimas naikinamas.

1. **Tiekėjo klausimas.** Projekto NŠ dalies brėžinyje -016 numatyta įrengti 2 orapūtes BECKER technologiniam procesui ir 1 orapūtę HIBLOW HP parengtiniam nuotekų valymui. Taip pat šios trys orapūtės numatytos technologinėje schemoje (brėžinys -021). Technologinių skaičiavimų 2 p. „Nuotekų valymo įrenginių trumpas aprašymas“ numatyta perteklinio dumblo stabilizavimui įrengti atskirą orapūtę. Taip pat atskira orapūtė dumblo stabilizavimui numatyta projekto NŠ dalis aiškinamojo rašto 2.3.5 p. Prašome suvienodinti reikalavimus.

**Atsakymas:** Patiksliname, turi būti viso 3 (trys) orapūtės.

*Šis Pirkimo dokumentų paaiškinimas/patikslinimas yra neatskiriama Pirkimo dokumentų dalis.*

Pagarbiai

Nuolatinė viešųjų pirkimų komisija